บอร์ด สปสช.เห็นชอบแผนบริหารบัตรทอง ปี64ชูยุทธศาสตร์ส่งเสริมสุขภาพเชิงรุกยุคโควิด-19
บอร์ด สปสช.เห็นชอบแผนบริหารกองทุนบัตรทอง ปี2564กระจายงบกว่า1.9แสนล้านบาท จัดบริการตามสิทธิประโยชน์ ดูแลประชาชนเข้าถึงการรักษาและบริการสาธารณสุข รวมถึงยาจำเป็น พร้อมเน้นย้ำ สปสช. เร่งส่งเสริมสุขภาพป้องกันโรคเชิงรุกยุคโควิด-19 ขณะที่ 23ก.ค.นี้ ร่วมระดมความเห็น บริหารงบบัตรทองอย่างไรให้ ปชช.สุขภาพดี รพ.มีความสุข20 ก.ค.2563 ทีมสื่อ สปสช. รายงานว่า นพ.ศักดิ์ชัย กาญจนวัฒนา เลขาธิการสำนักงานหลักประกันสุขภาพแห่งชาติ (สปสช.)กล่าวว่า ในการประชุมคณะกรรมการหลักประกันสุขภาพแห่งชาติ (บอร์ด สปสช. เมื่อวันที่8กรกฎาคม2563โดยมีนายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุขเป็นประธานการประชุม ได้เห็นชอบข้อเสนอหลักเกณฑ์การดำเนินงานและการบริหารจัดการงบกองทุนหลักประกันสุขภาพแห่งชาติ ปีงบประมาณ2564จำนวน194508.78ล้านบาท ในจำนวนนี้เป็นงบเหมาจ่ายรายหัว177198.99ล้านบาท โดยหลังหักเงินเดือนภาครัฐ52143.97ล้านบาท เป็นงบเหมาจ่ายที่ส่งให้ สปสช.บริหาร125055.01ล้านบาท และงบนอกเหมาจ่ายรายหัวอีก17309.79ล้านบาท อาทิ ค่าบริการสาธารณสุขผู้ติดเชื้อเอชไอวี ค่าบริการผู้ป่วยไตวายเรื้อรัง ค่าบริการควบคุมป้องกันโรคเรื้อรัง (เบาหวาน ความดัน จิตเวช) ค่าบริการผู้มีภาวะพึ่งพิงในชุมชน เป็นต้นภาพรวมการบริหารกองทุนฯ ส่วนใหญ่คงการบริหารเหมือนในปี2563ยกเว้นรายการเพิ่มเติมสิทธิประโยชน์ใหม่ หรือการปรับปรุงเพื่อเพิ่มประสิทธิภาพในการบริหาร เช่น เพิ่มรายการโรคเลือดออกง่ายทางพันธุกรรม หรือโรควอนวิลลิแบรนด์ชนิดรุนแรงมาก (von Willebrand disease)ในกลุ่มผู้ป่วยโรคเลือดออกง่าย การเพิ่มวัคซีนรวมป้องกันโรคหัด คางทูม หัดเยอรมัน (MMR) ในเด็กอายุ1ปี6เดือน เพิ่มคัดกรองภาวะดาวน์ซินโดรมในหญิงตั้งครรภ์ทุกกลุ่มอายุ การรวมบริการคัดกรองมะเร็งลำไส้ใหญ่แบบFit Testในงบสร้างเสริมสุขภาพและป้องกันโรค ปรับการจ่ายบริการฟื้นฟูผู้ป่วยระยะกลาง (Intermediate Care:IMC)เพิ่มบริการฝังเข็มหรือบริการฝังเข็มร่วมกับกระตุ้นไฟฟ้าในผู้ป่วยกลุ่มโรคหลอดเลือดสมองรายใหม่ การบูรณาการงบบริการปฐมภูมิที่เน้นความคุ้มค่าและประสิทธิผลในเขต กทม.(Value Based Health Care: VBHC) เป็นต้นนอกจากนี้ในปีงบประมาณ2564การจัดสรรงบยังได้ชูยุทธศาสตร์สร้างเสริมสุขภาพป้องกันโรคในช่วงสถานการณ์การแพร่ระบาดของโรคติดเชื้อไวรัสโคโรนา2019หรือ โควิด-19พร้อมสนับสนุนการจัดบริการรองรับนโยบายเว้นระยะห่างทางสังคม (Social distancing) ไม่ว่าจะเป็นบริการร้านยาสุขภาพชุมชน ในรูปแบบ1-3บริการจัดส่งยาและเวชภัณฑ์ไปยังผู้ป่วยที่บ้าน บริการระบบสาธารณสุขทางไกล (Telehealth/Telemedicine) บริการร่วมให้บริการด้านการพยาบาลและการผดุงครรภ์ หรือด้านกายภาพบำบัด นอกจากนี้ยังมีบริการเคมีบำบัดที่บ้าน (Home Chemotherapy)ในผู้ป่วยมะเร็งลำไส้ใหญ่ เพื่อลดความเสี่ยงในการแพร่กระจายโรคติดเชื้อไวรัสโคโรนา2019หรือ โควิด-19ในที่ประชุม รมว.สาธารณสุข และบอร์ด สปสช. ได้เน้นย้ำให้ สปสช. ทำงานด้านการสร้างเสริมสุขภาพและการป้องกันโรคเชิงรุกในยุคโควิด-19โดยเน้นสิทธิประโยชน์ใหม่ จัดระบบบริการที่เหมาะกับคนทุกสิทธิ การจัดการการเงินการคลังใหม่ และการติดตามการเข้าถึงบริการอย่างเข้มข้น เพื่อให้เกิดการดูแลประชาชนได้อย่างครอบคลุมและทั่วถึง เลขาธิการ สปสช. กล่าวนพ.ศักดิ์ชัย กล่าวต่อว่า นอกจากนี้ที่ประชุมยังได้เห็นชอบแผนและวงเงินการจัดหายา วัคซีน เวชภัณฑ์ อวัยวะเทียมและอุปกรณ์ที่จำเป็นตามโครงการพิเศษ ปีงบประมาณ2564จำนวน12980.42ล้านบาท โดยในส่วนของงบเหมาจ่ายรายหัว มีการซื้อกลุ่มยาจำเป็น (ยา จ.2ยากำพร้า และยาต้านพิษ) ยาวัณโรค วัคซีน ยายุติการตั้งครรภ์ และสายสวนหัวใจ เป็นต้น กว่า5643ล้านบาท นอกจากนี้ยังมียาต้านไวรัสเอชไอวีและถุงยางอนามัย2719ล้านบาท และน้ำยาล้างไตผ่านช่องท้อง สายเพื่อใช้สำหรับล้างไตผ่านช่องท้อง และยาเพิ่มเม็ดเลือดแดง4617ล้านบาท ซึ่งกระบวนการวางแผนจัดหายาฯ ได้ช่วยให้ผู้ป่วยเข้าถึงยาที่จำเป็นต่อการรักษา โดยเฉพาะกลุ่มยาราคาแพงมาอย่างต่อเนื่องนอกจากนี้ นพ.ศักดิ์ชัย กล่าวว่า ในวันที่23กรกฎาคม 2563 เวลา12.00 -15.00 น. สำนักงานหลักประกันสุขภาพแห่งชาติ จะจัดการรับฟังความคิดเห็นทั่วไป บริหารกองทุนบัตรทองอย่างไรให้ ประชาชนสุขภาพดี โรงพยาบาลมีความสุข ในประเด็น หลักเกณฑ์เงื่อนไข วิธีการจ่ายเงินกองทุน และการตรวจสอบการใช้งบประมาณกองทุน (audit)ผ่านทางFacebook liveสำนักงานหลักประกันสุขภาพแห่งชาติ โดยมี นพ.เจษฎา โชคดำรงสุข กรรมการหลักประกันสุขภาพแห่งชาติ เป็นประธานเปิด เพื่อนำไปสู่การพัฒนาสิทธิประโยชน์และขับเคลื่อนกองทุนหลักประกันสุขภาพแห่งชาติ หรือ กองทุนบัตรทอง โดยเป็นไปตามมาตรา 18 (13) พ.ร.บ.หลักประกันสุขภาพแห่งชาติ พ.ศ. 2545 ที่กำหนดให้มีการจัดรับฟังความคิดเห็นทั่วไปเป็นประจำทุกปี เพื่อให้ทุกคนร่วมมีส่วนร่วมและเป็นเจ้าของร่วมกันทั้งนี้การรับฟังความเห็นทั่วไปฯ สปสช.เปิดรับฟังความเห็นจากทุกฝ่ายที่เกี่ยวข้องอย่างรอบด้าน โดยในปี2563ที่ผ่านมา สปสช.ได้จัดการรับฟังความเห็นในส่วนผู้รับบริการด้านผู้พิการในส่วนระดับประเทศไปแล้วโดยผ่านFacebook liveและในครั้งนี้เป็นการเปิดรับฟังความเห็นในส่วนผู้ให้บริการ ซึ่งนับเป็นส่วนสำคัญอย่างยิ่งในระบบหลักประกันสุขภาพแห่งชาติ ทำให้เกิดการเข้าถึงบริการอย่างครอบคลุมและทั่วถึง มีคุณภาพและมาตรฐาน ทั้งจากกระทรวงสาธารณสุข องค์กรวิชาชีพด้านการแพทย์ ผู้ประกอบการหน่วยบริการเอกชน แพทย์ พยาบาล และบุคลากรสายวิชาชีพทางการแพทย์ รวมทั้งองค์กรปกครองส่วนท้องถิ่นผู้ให้บริการเป็นส่วนสำคัญที่ได้ร่วมขับเคลื่อนระบบหลักประกันสุขภาพแห่งชาติ ตลอดระยะเวลา17ปีมีสิทธิประโยชน์มากมายที่เกิดจากผู้ให้บริการ ทั้งแพทย์ พยาบาล และบุคลากรทางการแพทย์ที่มองเห็นปัญหาการเข้าไม่ถึงบริการของผู้ป่วย มีการปรับปรุงการบริหารจัดการระบบและงบประมาณที่มาจากการสะท้อนความเห็นของหน่วยบริการ ทำให้ระบบหลักประกันสุขภาพแห่งชาติเดินมาถึงวันนี้และเป็นที่ยอมรับนพ.ศักดิ์ชัย กล่าวว่า การจัดรับฟังความคิดเห็นทั่วไปในครั้งนี้ สปสช.ยังดำเนินการผ่านระบบออนไลน์ เนื่องจากยังต้องคงมาตรการป้องกันและควบคุมการแพร่ระบาดของโรคติดเชื้อไวรัสโคโรนา2019หรือโรคโควิด-19 และเว้นระยะห่างทางสังคม (Social distancing)ตามนโยบายรัฐบาล ซึ่งผู้ให้บริการและประชาชนสามารถร่วมแสดงความเห็นได้ พร้อมรับฟังการบรรยายเรื่องน่ารู้ของกองทุนหลักประกันสุขภาพแห่งชาติ นอกจากนี้ยังสามารถร่วมแสดงความเห็นผ่านทางเว็บไซต์ สปสช.www.nhso.go.thหรือ แอปพลิเคชัน สปสช. โดยทุกความเห็น สปสช.จะทำการรวบรวมสู่การพัฒนาระบบหลักประกันสุขภาพแห่งชาติต่อไป
บอร์ด สปสช.เห็นชอบแผนบริหารกองทุนบัตรทอง ปี 2564 กระจายงบกว่า 1.9 แสนล้านบาท จัดบริการตามสิทธิประโยชน์ ดูแลประชาชนเข้าถึงการรักษาและบริการสาธารณสุข รวมถึงยาจำเป็น พร้อมเน้นย้ำ สปสช.
บัตรทอง,COVID-19,สปสช.